4. 3. budgetopfølgning 2020 (Åben)
Tidl. politisk behandling  
Forventet sagsgang
Fagudvalg, ØK BY
Lovgrundlag
 
SAGENS INDHOLD
Byrådet skal i denne sag tage stilling til 3. budgetopfølgning 2020 – herunder forslag til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune. I 
budgetopfølgningen vurderes de forventede udgifter og indtægter i forhold til budgettet.
3. budgetopfølgning 2020 indeholder herudover en samlet vurdering af mer- og mindreudgifter i [adresse] 
Kommune som følge af COVID-19.
Budgetopfølgningen indeholder også en særskilt opgørelse over Favrskov Kommunes overholdelse af 
budgettet til serviceudgifter. Hvis kommunerne samlet set ikke overholder budgettet til serviceudgifter, skal 
kommunerne ifølge statens sanktionslovgivning betale en del af bloktilskuddet tilbage.
Budgetopfølgningen afsluttes med en samlet oversigt, der viser det forventede regnskabsresultat for 2020.
VURDERING
COVID-19
Favrskov Kommune har i forbindelse med aftalen om kommunernes økonomi for 2021 modtaget 11,22 mio. 
kr. i 2020 som kompensation for kommunens merudgifter som følge af COVID-19.
I forbindelse med 3. budgetopfølgning 2020 er der foretaget en vurdering på alle områder af hvilke mer- og 
mindreudgifter, der kan henføres til COVID-19. På nogle områder kan udgifterne direkte opgøres, mens 
der på andre områder er tale om en vurdering. Samlet set er nettomerudgifterne foreløbig opgjort til 9,760 
mio. kr. i 2020. Det foreslås, at budgetterne tilpasses med mer- og mindreudgifterne finansieret af den 
modtagne kompensation.
 
Det forventes, at der vil komme yderligere udgifter i 2020 som følge af COVID-19. Disse vil blive vurderet i 
forbindelse med regnskabsafslutningen for 2020. Det foreslås, at det resterende beløb på 1,460 mio. kr. 
overføres til 2021 i forbindelse med regnskabsafslutningen. Dette gælder ligeledes, hvis der modtages 
yderligere kompensation fra statslig side i 2020.
Budgetopfølgningen indeholder et særskilt afsnit om COVID-19.
Budgetopfølgning
I 3. budgetopfølgning 2020 foreslås en reduktion af driftsbudgettet på i alt 18,9 mio. kr.
På Teknik- og Miljøudvalgets område foreslås budgettet til kollektiv trafik reduceret med 1,2 mio. kr. Der er 
tale om overførte beløb fra tidligere år, som ikke forventes anvendt.
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Jonna Simonsen 
Anna Jørgensen (tinj)
Inden for Børne- og Skoleudvalgets område foreslås budgettet på såvel folkeskoleområdet som 
dagtilbudsområdet reduceret primært som følge af færre børn end forventet ved budgetlægningen vedr. 
B2020-23.
På området for sårbare børn og unge gav Byrådet i 2. budgetopfølgning 2020 en tillægsbevilling på i alt 8 
mio. kr. Herudover indgik et yderligere budgetpres på 2 mio. kr. som observationsområde. I 3. 
budgetopfølgning vurderes budgetpresset at være steget fra 2 til 6 mio. kr. Dette skyldes bl.a. 4 dyre 
anbringelsessager, hvor den samlede månedlige udgift udgør ca. 550.000 kr. Hertil kommer forlængelse 
af en borgers ophold på en sikret institution, hvilket medfører en merudgift på ca. 600.000 kr. i 2020. 
Endvidere er tilbuddene til flere borgere blevet dyrere end forventet ved 2. budgetopfølgning 2020.
Der er iværksat en række korrigerende handlinger for at nedbringe merforbruget vedr. sårbare børn og 
unge. Handlingerne forventes primært at have økonomisk effekt i 2021 og frem. Det foreslås, at der gives 
en yderligere tillægsbevilling til området for sårbare børn og unge på 3,7 mio. kr. i 2020, mens 2,3 mio. kr. 
finansieres via opsparede midler i PPR. Det kan delvist ske ved, at der i 2020 ikke som normalt afregnes 
ydelser udført af PPR på området for sårbare børn og unge. PPR har i 2020 udført forebyggende opgaver 
relateret til sårbare børn og unge svarende til 1,8 mio. kr. Da PPR har et oparbejdet overskud, er der i 
indeværende år økonomisk råderum til, at de 1,8 mio. kr. ikke afregnes. De resterende 0,5 mio. kr. 
finansieres ved, at der i 2020 heller ikke afregnes ydelser udført af PPR for dagtilbudsområdet.
Inden for Social- og Sundhedsudvalgets område forventes mindreudgifter på ældreområdet som følge af 
færre visiterede timer i hjemmeplejen. Det samlede forventede mindreforbrug udgør 2,8 mio. kr., som 
budgettet reduceres med. Heraf vurderes, at 1,8 mio. kr. skyldes COVID-19, fx i form af aflyste timer. Disse 
mindreudgifter indgår i den nævnte opgørelse af mer- og mindreudgifter som følge af COVID-19. Den 
resterende 1 mio. kr. kan ikke relateres til COVID-19 og tilføres dermed kassebeholdningen.
På sundhedsområdet forventes mindreudgifter til vederlagsfri fysioterapi. De forventede mindreudgifter 
udgør 1,8 mio. kr. Heraf vurderes 1 mio. kr. at kunne henføres til COVID-19 og indgår dermed i 
finansieringen af COVID-19-relaterede merudgifter på andre områder, mens 800.000 kr. tilføres 
kassebeholdningen i budgetopfølgningen. Sundhedsområdets budget reduceres således med 1,8 mio. kr.
På handicap- og psykiatriområdet blev der ved 2. budgetopfølgning 2020 givet en tillægsbevilling på 3,9 
mio. kr. Samtidig blev det vurderet, at der var et yderligere budgetpres på 2 mio. kr., hvilket indgik som 
observationsområde. Ved 3. budgetopfølgning 2020 udgør de forventede merudgifter fortsat 2 mio. kr. Det 
foreslås derfor, at der gives en tillægsbevilling på 2 mio. kr. Der er igangsat en række korrigerende 
handlinger, der primært forventes at have økonomisk effekt i 2021.
På arbejdsmarkedsområdet foreslås en reduktion af budgettet på i alt 18,8 mio. kr. Mindreudgifterne 
vedrører primært dagpenge og udgifter til beskæftigelsesindsatsen for forsikrede ledige, hvor der forventes 
mindreudgifter på i alt 7 mio. kr. Hertil kommer forventede mindreudgifter på 5 mio. kr. til 
beskæftigelsesindsatsen generelt. Herudover foreslås en række justeringer af budgettet på 
indkomstoverførsler. De forventede mindreudgifter på arbejdsmarkedsområdet har også kobling til COVID-
19, idet merudgifterne til arbejdsmarkedsindsatsen forventes at blive mindre end det blev forventet ved 2. 
budgetopfølgning 2020.
I 
budgetopfølgningen 
foreslås 
endvidere 
forskellige 
budgetneutrale 
omplaceringer. 
bl.a. 
indkøbsbesparelser.
Det foreslås endvidere, at der gives et tillæg til rådighedsbeløb samt anlægsbevilling til indtægter på 
407.000 kr. i forbindelse med salg af to erhvervsgrunde.
Serviceudgifter
Det foreslås i 3. budgetopfølgning 2020, at budgettet til serviceudgifter reduceres med i alt 619.000 kr. jf. 
ovenstående primære forklaringer inden for de enkelte udvalgsområder.
På de områder, hvor der overføres overskud og underskud mellem årene, forventer institutionslederne ved 
3. budgetopfølgning 2020 at anvende i alt 6 mio. kr. af overførte overskud fra tidligere år. I 2020 er der afsat 
en budgetramme på 20 mio. kr. til institutionernes forbrug af opsparede overskud. Institutionernes forbrug 
af opsparede midler påvirker dermed Favrskov Kommunes samlede serviceudgifter med forventede 
mindreudgifter på 14 mio. kr. i forhold til budgettet. I 1. budgetopfølgning forventede institutionerne at 
anvende 24,2 mio. kr. af de opsparede midler. Da forventningen i 3. budgetopfølgning er et forbrug på 6 
mio. kr., forbedres det forventede regnskabsresultat for 2020 med 18,2 mio. kr. i forhold til 1. 
budgetopfølgning 2020.
Budgettet til serviceudgifter er i løbet 2020 forøget med i alt 10,9 mio. kr. Med de vurderede mindreudgifter 
til service i 3. budgetopfølgning, kan det samlede forventede mindreforbrug på serviceudgifterne opgøres 
til 3,7 mio. kr. i 2020, jf. nedenstående opgørelse.
Samtidig forventes det, at Favrskov Kommunes serviceramme forøges med 5,6 mio. kr. som følge 
kompensation for lov-og cirkulæreprogram, COVID-19-kompesation mv.
De forventede mindreudgifter til service i forhold til den korrigerede serviceramme udgør derfor 9,3 mio. kr. 
i 2020.
Vurdering af serviceudgifter i 2020
Mio. kr.
Afgivne tillægsbevillinger i 2020 (inden 3. budgetopfølgning)
10,9
Forslag til reduktion af budgettet til serviceudgifter i 3. budgetopfølgning 
2020
-0,6
Forventet mindreforbrug af opsparede midler (decentraliseringsaftaler 
mv.) i forhold til den budgetterede ramme
-14,0
Forventet mindreforbrug på serviceudgifter i alt
-3,7
Forøgelse af servicerammen (pris- og lønskøn samt COVID-19)
-5,6
Forventet mindreforbrug på serviceudgifter i alt i.f.t. korrigeret 
ramme
-9,3
Hvis kommunerne samlet set overskrider servicerammen, nedsættes kommunernes bloktilskud (sanktion). 
Den samlede sanktion fordeles med en individuel straf til kommuner, der overskrider servicerammen på 60 
% og en kollektiv straf til alle kommuner på 40 %.
Anlæg
I forbindelse med budgetopfølgningen er det forventede forbrug på anlægsprojekter
vurderet.
Det oprindelige budget 2020 udgør 111,1 mio. kr. på det skattefinansierede område.
Hertil kommer rådighedsbeløb på i alt 122,6 mio. kr. fra tidligere år. Endelig er der fremrykket 
rådighedsbeløb fra 2021 og 2022 til 2020 på i alt 30,0 mio. kr. og givet tillæg til rådighedsbeløb på 7,8 mio. 
kr. Det samlede korrigerede anlægsbudget i 2020 på det skattefinansierede område (eksklusiv 
jordforsyning og ældreboliger) udgør dermed 271,5 mio. kr.
Der forventes et forbrug i 2020 på anlægsprojekterne på det skattefinansierede område på ca. 150 mio. kr. 
Såfremt det forventede forbrug realiseres vil der være et merforbrug på anlægsprojekterne på 39 mio. kr. i 
forhold til det oprindelige budget for 2020.
ØKONOMI
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
  
Udvalg (1.000 kr.)
2020
2021-24
Økonomiudvalget
-164
0
Teknik- og Miljøudvalget
-1.200
0
Børne- og Skoleudvalget
1.150
0
Social- og Sundhedsudvalget
95
0
Arbejdsmarkedsudvalget
-18.800
0
I alt
-18.919
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en samlet tillægsbevilling på -164.000 kr., som tilføres 
kassebeholdningen.
2.
At der inden for Teknik- og Miljøudvalgets område gives en samlet tillægsbevilling på -1.200.000 kr., 
som tilføres kassebeholdningen.
3.
At der inden for Børne- og Skoleudvalgets område gives en samlet tillægsbevilling på 1.150.000 kr., 
som finansieres af kassebeholdningen.
4.
At der inden for Social- og Sundhedsudvalgets område gives en samlet tillægsbevilling på 95.000 kr., 
som finansieres af kassebeholdningen.
5.
At der inden for Arbejdsmarkedsudvalgets område gives en samlet tillægsbevilling på -18.800.000 kr., 
som tilføres kassebeholdningen.
6.
At budgetomplaceringerne godkendes.
7.
At forslaget til udmøntning af COVID-19-kompensation godkendes.
8.
At der godkendes et tillæg til rådighedsbeløb samt anlægsbevilling vedr. indtægter på 407.000 kr. til 
salg af erhvervsgrunde. Beløbet tilføres kassebeholdningen.
BESLUTNING
Social- og Sundhedsudvalget, 3. november 2020:
Fraværende: Ingen 
Ad 4, 6 og 7. Indstilles godkendt.
Arbejdsmarkedsudvalget, 3. november 2020:
Fraværende: Ingen
Ad. 5, 6 og 7. Indstilles godkendt.
Planudvalget, 3. november 2020:
Fraværende: Ingen
Taget til efterretning.
Kultur og Fritidsudvalget, 4. november 2020:
Fraværende: Ingen.
Ad 6 og 7 indstilles godkendt.
Børne- og Skoleudvalget, 4. november 2020:
Fraværende: Ingen. 
Ad 3, 6 og 7 indstilles godkendt.
Teknik og Miljøudvalget, 12. november 2020:
Fraværende: Ingen. 
Ad 2, 6 og 7 indstilles godkendt.
Økonomiudvalget, 17. november 2020:
Fraværende: Ingen
Indstilles godkendt.
Byrådet, 24. november 2020:
Fraværende: Ingen
Godkendt. 
Bilag
1.
3. budgetopfølgning - notat  (300802)
